खगड़ियाः मिथिला राज्य निर्माण मांग लऽ अखिल भारतीय मिथिला पार्टी द्वारा निकालल गेल मिथिला क्रांति मंगलदिन शहर घूमल। रथ पर सवार नेता शहरक राजेन्द्र चौक, बलुआही आदि ठाम पर नुक्क्ड़ सभा केँ संबोधित केलनि। अखिल भारतीय मिथिला पार्टीक राष्ट्रीय महासचिव रत्नेश्वर झा मौका कहलनि जे मिथिलाक इतिहास गौरवशाली रहल अछि मुदा अखन पिछड़ापनक दंश झेलि रहल अछि। ब्रिटिश जमानामे मिथिलामे रैयाम, सकरी, लोहट, रीग संगे कतेको चीनी मिल चलैत छल। एतय कुशियार बेचि किसान खुशहाल छल। आइ सभ चीनी मिल बंद अछि। कोनो नव उद्योग नहि अछि। केन्द्र आ राज्य सरकारक ध्यान एहि दिस नहि जा रहल अछि, ऐनामे एतुक्का गरीबी कोना दूर होएत! दुनियाक लोक मनैत अछि जे छोटे राज्यमे विकास फाजिल होइत अछि। ओ कहलनि जे स्वास्थ्य, शिक्षा,, बिजली उत्पादन आ खपतमे विकासक मापदंड पर मिथिला अंतिम स्थान पर अछि। मौका पर अभामिप केर सैकड़ो कार्यकर्ता उपस्थित छलथि। शहर घूमलाक बाद क्रांति रथ नवगछिया लेल बिदा भऽ गेल।
 दरभंगा : पांच दिसंबरक दिन पृथक मिथिला राज्यक गठनक मांगक दृष्टिसं महत्वपूर्ण रहत। पांच दिसंबरक दिन जतय संसदक भीतर दरभंगाक सांसद कीर्ति आजादक निजी बिल पर मिथिला राज्य पर बहस करौता संगे संसदक बाहरक मिथिला राज्य लेल प्रदर्शन सेहो प्रदर्शन होएत। इ जनतब विद्यापति सेवा संस्थानक महासचिव बैद्यनाथ चौधरी बैजू देलनि। ओ साफ शब्दमे कहलनि जे मिथिला केँ क्रेंद्र सरकार आ राज्य सरकार लगातार ठकलक अछि, मिथिलाक आर्थिक, औद्योगिक, वाणिज्यिक आजादी लेल पृथक मिथिला राज्य नितांत जरुरी अछि।
 बिरौल(दरभंगा) : सांसद कीर्ति आजाद कहलनि जे, जौँ केंद्रमे मोदीक सरकार बनत तऽ पृथक मिथिला राज्य बनाबय केँ प्रथम प्राथमिकता देल जाएत। नरेंद्र मोदी दरभंगा ऐबाक निमंत्रण स्वीकार केलन्हि अछि आ जो जल्दिये दरभंगा आबि सकैत छथि संगे ओ मां जानकी केर जन्मभूमिक सभ लोककेँ प्रणाम कहलन्हि। संगे श्री मोदी द्वारा एतय मैथिलीमे जनताक अभिनंदन करबाक उम्मीद अछि। सांसद श्री आजाद बृहस्पति केँ पत्रकार वार्ता केँ संबोधित करैत कहलनि।
 दरभंगा : मिथिला राज्य संघर्ष समितिक बैसार बीतल शनिकेँ राम नारायण झाक अध्यक्षतामे भेल जाहिमे केँद्र सरकारसं मिथिला राज्यक गठनक लेल राज्य पुनर्गठन आयोगक स्थापन पर जोर देल गेल। समितिक संयोजक उदयशंकर मिश्र कहलनि जे पुराण, रामायण, महाभारतमे मिथिला राज्य उल्लेख अछि। सर्वाँगीण विकासक लेल मिथिला राज्य जरुरी अछि। एहि बैसारमे समितिक अल्पसंख्यक प्रकोष्ठक गठन करैत ओकर अध्यक्ष रियाज अली खान केँ बनाएल गेल। श्री मिश्र जनौलनि जे 11 अक्टूबरसं तीन दिवसीय मिथिला ग्रामीण जन जागरण यात्रा निकालल जाएत। एहि यात्राक प्रभारी प्रवीण नारायण चौधरी केँ बनाएल गेल अछि। बैसारमे चंद्रशेखर झा, शफी अहमद, रियाज अली खान आदि भाग लेलनि।
 राजनगर/मधुबनी : प्रखंडक रामपट्टी दुर्गास्थान परिसरमे बीतल रवि केँ मिथिला राज्यक गठनक समर्थनमे कार्यक्रमक आयोजन कएल गेल। सरपंच रामसुंदर महतो केर अध्क्षतामे आयोजित कार्यक्रममे उपस्थित लोककेँ संबोधित करैत मिथिला राज्य संयुक्त संघर्ष समितिक अध्यक्ष डा. बैद्यनाथ चौधरी बैजू मिथिला राज्यक गठन केँ समयक मांग कहलनि। ओ कहलनि जौँ तेलंगाना, छत्तीसगढ़ आदि राज्यक गठन भऽ सकैत अछि तऽ मिथिला राज्यक गठन कियैक नहि भऽ सकैत अछि। उपस्थित लोकक चेतनाकेँ झकझोरैत डा. बैजू कहलनि जे आब मिथिलावासी केँ अप्पन अधिकारक प्राप्ति लेल सड़कसं संसद धरि संघर्ष करय पड़त। भारतक लोकतांत्रिक इतिहास साक्षी अछि जे बिना जनांदोलनक लोककेँ अधिकार नहि भेटैत अछि। आर्थिक आजादी, भाषायी आजादी, उद्योग, क्षेत्रमे बाढ़ि , सुखाड़ आदिक समस्या लऽ स्थायी निदान मिथिला राज्यक गठनसं संभव अछि। डा. बैजू कहलनि जे मिथिला राज्यक गठन एकमात्र लक्ष्य अछि जेकरा लेल आंदोलन होइत रहत। मुखिया रामउदगार यादव मिथिला राज्यक निर्माण लेल चलि रहल आंदोलन केँ पूर्ण समर्थन देबाक घोषणा केलनि। सभाकेँ मुखिया अरूण चौधरी, विश्वनाथ यादव, इंद्रमोहन झा, संतोष कुमार, चन्द्रशेखर झा, विनोद कुमार, शंकर, मो. नुरूल, संजय महतो, इंद्रकांत झा, बोधनारायण सिंह, नेवी लाल आदि संबोधित किया।
 दरभंगा : मिथिला राज्य निर्माण सेना अप्पन प्रतीक्षित मिथिला राज्य निर्माण यात्रा 3, केर शुरुआत 5 अक्टूबरसं अहिल्यास्थान(दरभंगासं) करत जेकर समापन 12 अक्टूबर केँ उच्चैठ(मधुबनीमे) होएत। इ जनतब मिथिला राज्य निर्माण सेनाक अनूप कुमार देलनि। ओ कहलनि जे भारतीय गणतंत्रमे मिथिलाक पूर्ण विकसित संस्कृति, भाषा, लिपि, इतिहास आ भूगोल रहितो भारतीय मानचित्रमे मिथिलाक स्थान कतहु नहि छैक, क्रेंद्र आ राज्य सरकार आइ धरि एहि क्षेत्रक प्रति उदासीन रवैया अपनौने अछि जे आब बर्दाश्तसं बाहर अछि। भारत सरकार शांतिसं हमरा सभक मांग नहि सुनि रहल अछि। अनूप कुमार कहलनि जे मिथिला राज्य निर्माण यात्रा 3, जनगणमे जागृतिक एकटा प्रयास अछि।
 दरभंगा/हायाघाट : पृथक मिथिला राज्यक मांग लऽ बीतल शनि केँ हायाघाटक बसहा मिर्जापुर गाममे मिथिला राज्य संयुक्त संघर्ष समितिक तत्वावधानमे सभाक आयोजन कएल गेल। दिनेश चौधरीक अध्यक्षतामे आयोजित एकटा सभा केँ संबंधित करैत समितिक राष्ट्रीय अध्यक्ष डॉ. बैद्यनाथ चौधरी बैजू कहलनि जे मिथिला राज्यक बिना हम सभ चैनसं नहि बैसब। ओ कहलनि जे एकरा लेल हमरा जे भी कुर्बानी देबय पड़त ओ हम देब। जाबत धरि मिथिला राज्यक गठन नहि होइछ ताबे मिथिलाक विकास नहि भऽ सकैत अछि। आर्थिक, शैक्षणिक, राजनीतिक आजादीक संग-संग मिथिला राज्य समयक मांग अछि। संयोजक उमाशंकर मिश्र कहलनि जे पानिक प्रबंधन, बाढ़ि, सुखाड़क निदान, पनबिजली निर्माण, बंद चीनी मिल, अशोक पेपर मिल, सूत मिलक संग नव मिलक चालू होएबक बादे मिथिलाक आर्थिक विकास होएत। मौका पर संयोजक उदयशंकर मिश्र, चंद्रशेखर झा, देवेन्द्र चौधरी संगे सैकड़ो लोक उपस्थित छलथि!
 शांति सं सुनती सोनिया ?
 नई दिल्ली : तेलंगाना राज्यक घोषणाक बाद पृथक मिथिला राज्य मांग लगातार बढ़ि रहल अछि। ओहि कड़ीमे आइ अखिल भारतीय मिथिला पार्टी मिथिल राज्यक मांग करैत राजघाटसं संसद भवन धरि शांति मार्च निकाललक। पार्टी प्रमुख रत्नेश्वर झा मौका पर कहलनि जे आइ धरिक बिहार सरकार आ भारत सरकार लगातार मिथिला क्षेत्रक उपेक्षा करैत रहल अछि आ आब इ बर्दाश्तसं बाहर अछि। आजुक मार्चमे नवतुरियाकेँ देखैत ओ कहला जे युवा वर्ग केँ मिथिला राज्य आंदोलनमे जुड़ैत देखि, मोन प्रसन्न अछि। एहि मार्चकेँ जनजागृति मंच पालम, मिथिला राज्य निर्माण सेना लगाइत कतेको मिथिला राज्य समर्थक संस्था सहयोग केलनि। NCR(राष्ट्रीय राजधानी क्षेत्र) केर सैकड़ोँ मैथिल एहि मार्चमे आबि अप्पन समर्थन देलनि जाहिमे युवा वर्गक सहभागिता देखबा जोगर छल। अंतमे मिथिला राज्यक शीघ्र निर्माण लेल राष्ट्रपति केँ नामे ज्ञापन देल गेल। ABMP केर राजीव झा कवि एकांत मौका पर कहलथि जे सरकार हिंसक आन्दोलन लेल सरकार बाध्य कऽ रहलअछि मुदा हम सभ शांति सं अपन मांग रखैत छी आ रखैत रहब। मुदा की शांति सं सोनिया सुनती ?
 मिथिलाक कांग्रेस नेता पिछला बिहार विधानसभा चुनावक समयसं आक्रमक रुख अपनौने अछि आ इ सभ कांग्रेस अध्यक्ष सोनिया गांधी आ पार्टी महासचिव राहुल गांधी केँ ज्ञापन दैत पार्टी चुनाव घोषणा पत्रमे पृथक मिथिला राज्यक वादा पूरा करबाक मांग कएने छल।
 मुदा कांग्रेस नेतृत्व एहि दिस ध्यान नहि देलक आ एकर फायदा भारतीय जनता पार्टी (भाजपा) आ जनता दल यूनाईटेड (जदयू) केँ भेटल।
 मिथिलाक कांग्रेस नेता पिछला बिहार विधानसभा चुनावक समयसं आक्रमक रुख अपनौने अछि आ इ सभ कांग्रेस अध्यक्ष सोनिया गांधी आ पार्टी महासचिव राहुल गांधी केँ ज्ञापन दैत पार्टी चुनाव घोषणा पत्रमे पृथक मिथिला राज्यक वादा पूरा करबाक मांग कएने छल।
 मुदा कांग्रेस नेतृत्व एहि दिस ध्यान नहि देलक आ एकर फायदा भारतीय जनता पार्टी (भाजपा) आ जनता दल यूनाईटेड (जदयू) केँ भेटल।
 दरभंगाः तेलंगाना केँ अलग राज्यक दर्जा देबाक घोषणाक बाद भाजपाक वरिष्ठ नेता आ सांसद कीर्ति झा आजाद मिथिला केँ अलग राज्य बनेबाक मांगक पुरजोर समर्थन करैत बीतल कहलनि जे छोट-छोट राज्यक निर्माणसं क्षेत्रीय विकासक संग-संग राष्ट्रीय विकासक गतिमे गति आबि सकैत अछि।
 आजाद संवाददाता सम्मेलनमे कहलनि जे भाषा, लिपि, क्षेत्र, जनसंख्या आ ऐतिहासिक पृष्ठभूमिक कारण मिथिला पूर्णतः राज्य बनबाक अधिकार रखैत अछि आ अखुनका समयक मांग अछि। ओ कहलनि जे पृथक मिथिला राज्यक मांग क्षेत्रक लोककेँ आर्थिक, शैक्षणिक आ राजनीतिक आजादी लेल जरुरी अछि।
 एम्हर मिथिला राज्यक मांग कऽ लऽ लगातार 25 बरखसं आंदोलन कऽ रहल अखिल भारतीय मिथिला राज्य संघर्ष समितिक अध्यक्ष डा. बैद्यनाथ चौधरी बैजू कहलनि जे पृथक मिथिला राज्यक मांग केँ लऽ 5 अगस्तसं शुरु भऽ रहल संसद सत्रसं लेकर सत्रांत धरि संसदक समक्ष धरना-प्रदर्शन कएल जाएत।
 आजाद संवाददाता सम्मेलनमे कहलनि जे भाषा, लिपि, क्षेत्र, जनसंख्या आ ऐतिहासिक पृष्ठभूमिक कारण मिथिला पूर्णतः राज्य बनबाक अधिकार रखैत अछि आ अखुनका समयक मांग अछि। ओ कहलनि जे पृथक मिथिला राज्यक मांग क्षेत्रक लोककेँ आर्थिक, शैक्षणिक आ राजनीतिक आजादी लेल जरुरी अछि।
 एम्हर मिथिला राज्यक मांग कऽ लऽ लगातार 25 बरखसं आंदोलन कऽ रहल अखिल भारतीय मिथिला राज्य संघर्ष समितिक अध्यक्ष डा. बैद्यनाथ चौधरी बैजू कहलनि जे पृथक मिथिला राज्यक मांग केँ लऽ 5 अगस्तसं शुरु भऽ रहल संसद सत्रसं लेकर सत्रांत धरि संसदक समक्ष धरना-प्रदर्शन कएल जाएत।
 दरभंगा/भागलपुर : लोकसभा चुनाव लग अबितै मिथिला राज्यक मांग जोर पकड़ि रहल अछि। एहि कड़ीमे एहि बरख बनल मिथिला राज्य निर्माण सेना अप्पन मिथिला राज्य निर्माण यात्रा -2, 22 जुलाईसं सुल्तानगंजसं शुरु करत।
 इ यात्रा 22 जुलाईसं सुल्तानगंज(भागलपुर) सं शुरु भऽ बासुकीनाथ(दुमका) केँ 26 जुलाईकेँ संपन्न होएत। यात्रा सुल्तानगंज (भागलपुर) सं शुरु भऽ तारापुर(मुंगेर), रामपुर(मुंगेर), कुमरसाइर(मुंगेर), धौरी(मुंगेर), जिलेबिया(मुंगेर), सुइया(बाँका), दण्डी आश्रम(बाँका), अभरक्खा(बाँका), कटोरिया(बाँका), इनारावरण(बाँका), गोरियारी(बाँका), दुम्मा(मोहनपुर), कलकतिया(मोहनपुर), भूत बंगला(देवघर),
बाबाधाम(देवघर), वासुकीनाथधाम(दुमका) तक चलत।
 बताबी जे मिथिला राज्य निर्माण सेना अप्पन पहिल मिथिला राज्य निर्माण यात्रा -1, युवा अनूप कुमार केर नेतृत्वमे 1 जूनसं 10 जून धरि उत्तरी मिथिलामे केँद्रित कऽ केने छल आ ओकरा बाद एहि क्षेत्रमे लगातार मिथिला राज्यक लेल नुक्कड़ सभा, बैसार, धरना आदि कऽ रहल अछि आ जाहिमे लोकक भरपूर सहयोग भेटि रहल अछि।
 इ यात्रा 22 जुलाईसं सुल्तानगंज(भागलपुर) सं शुरु भऽ बासुकीनाथ(दुमका) केँ 26 जुलाईकेँ संपन्न होएत। यात्रा सुल्तानगंज (भागलपुर) सं शुरु भऽ तारापुर(मुंगेर), रामपुर(मुंगेर), कुमरसाइर(मुंगेर), धौरी(मुंगेर), जिलेबिया(मुंगेर), सुइया(बाँका), दण्डी आश्रम(बाँका), अभरक्खा(बाँका), कटोरिया(बाँका), इनारावरण(बाँका), गोरियारी(बाँका), दुम्मा(मोहनपुर), कलकतिया(मोहनपुर), भूत बंगला(देवघर),
बाबाधाम(देवघर), वासुकीनाथधाम(दुमका) तक चलत।
 बताबी जे मिथिला राज्य निर्माण सेना अप्पन पहिल मिथिला राज्य निर्माण यात्रा -1, युवा अनूप कुमार केर नेतृत्वमे 1 जूनसं 10 जून धरि उत्तरी मिथिलामे केँद्रित कऽ केने छल आ ओकरा बाद एहि क्षेत्रमे लगातार मिथिला राज्यक लेल नुक्कड़ सभा, बैसार, धरना आदि कऽ रहल अछि आ जाहिमे लोकक भरपूर सहयोग भेटि रहल अछि।
 दरभंगा : जागू मिथिलावासी नहि तऽ पहिचान मेटि जाएत, यैह कहब अछि मिथिला राज्य निर्माण सेनाक। मिथिला राज्य निर्माण सेनाक दरभंगा इकाइक तत्वावधानमे आइ ललित नारायण मिथिला विश्वविद्यालय लग चौरंगी लग एकटा सभाक आयोजन भेल जेकरा मादे पृथक मिथिला राजक मांग बुलंद कएल गेल, संगे मिथिलावासी केँ अप्पन अधिकारक लेल जागरुक कएल गेल। सभा केँ संबोधित करैत सागर मिश्रा साफ शब्दमे कहलनि जे मिथिलाक दुर्दशा आब बर्दाश्तसं बाहर अछि, विकसित मिथिला लेल पृथक राज्य अत्यावश्यक अछि। अनूप कुमारक कहब छल जे ललित नारायण मिथिला विश्वविद्यालयमे मैथिलीक स्थिति सुधारल जाए नहि तऽ युवा नेतृत्वमे भारी आंदोलन होएत। मौका पर राघव कुमार, दिव्यांशु, राजीव कुमार, मुन्ना झा, आदित्य संगे बहुतो लोक उपस्थित छलथि। मिथिला राज्य निर्माण सेना अगिला सभा आयकर चौक, दरभंगामे 28 जूनकेँ होएत।
 दरभंगा/बेगूसराय :पृथक मिथिला राज्यक पुर्नगठनक लेल मिथिलाक संस्था आब एकजुट होएबाक बाट पर अछि जे मिथिला राज्य प्रेमी लेल एकटा सुखद संकेत अछि। अखिल भारतीय मिथिला पार्टी, मिथिला भ्रमण कऽ मैथिलकेँ जागरुक करत, जेकर नाम मिथिला परिक्रमा देल गेल अछि। इ परिक्रमा देवोत्थान एकादशीसं विवाह पंचमी धरि अर्थात 13 नवम्बरसं 7 दिसंबर धरि मिथिलाक कोन कोनमे जाएत। पार्टीक प्रमुख रत्नेश्वर झा मिथिला प्राइम केँ जानकारी दैत बतौलनि जे एहि परिक्रमाक मादे मिथिला क्षेत्रमे मातृभाषा मैथिलीक माध्यमे शिक्षा देल जाए, मैथिली मिथिला क्षेत्रक राज काजक भाषा बनय, बरौनीमे पट्रोकेमिकल परियोजनाक स्थापना आ विस्तारीकरण होए, लौकहा, रीगा, सुपौल, फारबिसंगजमे बिजली उत्पादन केँद्रक निर्माण होए, कटिहार, बेगूसराय, बेतिया आ सहरसामे मेडिकल कालेजक स्थापना होए, मिथिलाक हस्तकला, करघा आ चित्रकक बीच सामंजस्य आ रोजगारक सृजन होए, मिथिला क्षेत्र केँ हवाई मार्गसं जोड़ि महानगर सभसं जोड़ल जाए आदि मांगक संगे कतेको मांग के परिक्रमा रैलीक मादे आवाज बुलंद कएल जाएत!
 मिथिला राज्य निर्माण सेना दिस सँ मिथिला राज्य केर निर्माण लेल मिथिला क्षेत्रक जनता के जागरूक करबाक लख्य सँ यात्रा आयोजित कराओल गेल अछि। एक जून के पुनौराधाम सँ सुरू भेल, ई यात्रा 10 जून के सहरसा में थमत। मिथिला राज्य निर्माणक माङ ल'क' चलाओल जा रहल आंदोलनक ई पहिल खेप अछि। अगिला खेपक आयोजनक तारीख एखन धरि सोझा नञिं आओल अछि।
 कार्यक्रमक संयोजक विनय कुमार झा मिडियाकर्मी लकनिं के जनओलाह की आई सात करोड़ मैथिली-भाषी केंद्र आ राज्य सरकारक उपेक्षा ल'क' आपन अस्तित्व लेल चिंतित छथिं। मिथिलाक पौराणिक आ गौरवपूर्ण संस्कृति कें मेटैबाक खतरा सोझा आबि गेल अछि। क्षेत्रक सामाजिक आ आर्थिक उन्नती सेहो संकट में धँसल अछि। एहि कारणें समयक मांग अछि की मिथिला राज्यक त्वरित स्थापना होवए।
 सुपौल-मधेपुरा-सहरसा जिला भम्रण करैत मैथिलजन केँ मिथिला राज्यक महत्व बतौबैत पृथक मिथिला राज्यक आवाज केँ बुलंद कएल जाएत। एहि मिथिला राज्य निर्माण रथ यात्रा केँ बहुतो मिथिला-मैथिलीक नाम पर बनल संगठन समर्थन दऽ रहल अछि। रथ यात्रा मैथिल युवा केँ जागरूक बना मैथिल केँ मिथिला आन्दोलनसं जोड़त। सभ पंचायतक मुखिया केँ मिथिला आन्दोलन संबधित ज्ञापन देल जाएत। एहि यात्राकेँ सफल बनेबा लेल अनूप कुमार, हर्ष कुमार, विजय झा, प्रवीण नारायण चौधरी, रत्नेश्वर झा संगे बहुतो लोक लागल छथि।
 सुपौल-मधेपुरा-सहरसा जिला भम्रण करैत मैथिलजन केँ मिथिला राज्यक महत्व बतौबैत पृथक मिथिला राज्यक आवाज केँ बुलंद कएल जाएत। एहि मिथिला राज्य निर्माण रथ यात्रा केँ बहुतो मिथिला-मैथिलीक नाम पर बनल संगठन समर्थन दऽ रहल अछि। रथ यात्रा मैथिल युवा केँ जागरूक बना मैथिल केँ मिथिला आन्दोलनसं जोड़त। सभ पंचायतक मुखिया केँ मिथिला आन्दोलन संबधित ज्ञापन देल जाएत। एहि यात्राकेँ सफल बनेबा लेल अनूप कुमार, हर्ष कुमार, विजय झा, प्रवीण नारायण चौधरी, रत्नेश्वर झा संगे बहुतो लोक लागल छथि।
 मधेपुरा : आब समय आबि गेल अछि जे पृथक मिथिला राज्यक निर्माण लेल युवा आगू आबथि आ सभ दलक नेताक घेराव कऽ हुनका लग अप्पन मांग रखथि। कियैक तऽ लोकसभा चुनावक घोषणा कखनो भऽ सकैत अछि। एहि बारेमे सभ युवा केँ चिंतन करबाक चाही। इ गप्प मिथिलांचल मुक्ति मोर्चाक संस्थापक सह अध्यक्ष नीतीश कुमार उर्फ बंटी यादव विज्ञप्ति जारी कऽ कहलनि। ओ कहलनि जे जखन बिहारक मुख्यमंत्री विशेष राज्यक मांग राखि केंद्र सरकार केँ झुका देलनि तखन हम सभ मिथिला राज्यक मुद्दा पर अप्पन मांग केंद्रसं कियैक नहि मंगवा सकैत छी मुदा एकरा लेल युवा केँ आगू आबय पड़त।
 जयनगर/मधुबनी : जयनगर लग दुल्लीपट्टी गामक फैक्स भवनक आंगनमे विद्यापति पर्वक आयोजन कएल गेल, जेकर उद्घाटन अंतरराष्ट्रीय मैथिली परिषदक धनाकर ठाकुर करैत मिथिला राज्यक गठन पर जोर देबाक आग्रह केलनि। कार्यक्रमक अध्यक्षता कमल कांत झा केलनि। मौका पर मैथिली अकादमी पटनाक अध्यक्ष कहलनि जे संस्कृतिक सुरक्षा गामे मे भऽ सकैत अछि। ओतहि विद्यापति सेवा संस्थानक महासचिव बैद्यनाथ चौधरी बैजू मिथिला राज्य पर जोर देलनि। स्वागत भाषण विधायक रामप्रीत पासवान केलनि, ओ मातृभाषा मैथिलीक आधिकाधिक उपयोग पर जोर देलनि। विधायक अरुण शंकर प्रसाद कहला जे मिथिलाक विकास लेल सभकेँ आगू ऐबाक चाही। पूर्व विधायक सीताराम यादव लुप्त होइत संस्कृति पर चिँता प्रकट केलनि। एहि मौका पर बहुतो गोटे अप्पन विचार रखला। दोसर सत्रमे कवि गोष्ठीक आयोजन भेल जाहिमे विभूति आनंद, चन्द्रेश, हरिशचंद्र हरित, अमलेँदु शेखर पाठक, फूलचन्द्र झा प्रवीण, कुमार शैलेन्द्र, उमेश नारायण कण, महाकांत ठाकुर आदि कविता पाठ केलनि। रातिमे रंजना झाक नेतृत्वमे सांस्कृतिक कार्यक्रमक आयोजन भेल। एहि क्षेत्रमे एहि तरहक पहिल आयोजन छल।
 नई दिल्ली : फराक मिथिला राज लेल नई दिल्लीक जंतर-मंतर पर कवि एकांतक नेतृत्वमे चारि दिनक अनशनक शुरुआत आइ भोर लगभगि साढ़े दस बजे भेल। इ अनशन 22 मार्च सऽ शुरु भेल आ 25 मार्च धरि चलत, जेकरा मादे पृथक मिथिला राजक मांग बुलंद कएल जाएत। पहिल दिनक अनशनमे भारतक कोन-कोनसँ सैकड़ो मैथिल उपस्थित भऽ अनशन केँ समर्थन देलनि। अनशकारी लोकनि मिथिला राजक लेल भीख नहि अधिकार चाही, पृथक मिथिला राज चाही आदिक नारा लगा रहल छलथि। मौका पर राहुल, राजेश, विजय, कौशल, विकास, अमरेन्द्र, प्रवीण नारायण चौधरी, मदन कुमार ठाकुर, अनूप चौधरी आदि उपस्थित छलथि। राजीव झा कवि एकांत एहि अनशन केँ यज्ञक संज्ञा दैत मिथिलावासीसँ अपील केलन्हि के बेसी से बेसी मैथिल उपस्थित भऽ एहि यज्ञ केँ सफल बनाबी।
 नई दिल्ली/दरभंगा : अखिल भारतीय मिथिला राज्य संघर्ष समिति आगामी 22 नवंबर कऽ दिल्लीक जंतर-मंतर पर धरना प्रदर्शन करत। संसदक शीतकालीन सत्र केर पहिल दिन आयोजित एहि एकदिनी धरना में पृथक मिथिला राज्यक मांग के और बुलंद कैल जाओत। समिति केर संयोजक प्रो॰ अमरेंद्र झाक अध्यक्षता में एकटा बैसार आयोजित भेल जाहि में प्रो॰ झा मिथिलावासी सऽ एकजुट भऽ जंतर-मंतर पहुंचय केर अपील कयलैथ। प्रो॰ झा कहलैथ जे जाबत धरि मिथिलाक मांग नहिँ मानोल जाओत,मिथिलाक संघर्ष जारी रहत।
 मधुबनी जिलाक ननौर गाममें रवि के 'टू स्टेप' संस्थाक तत्वावधानमें स्वतंत्र मिथिला राज्यक गठन पर एकटा संगोष्ठीक आयोजन कएल गेल। जेहिंमें वक्ता लोकनिं पृथक मिथिला राज्यक गठन कएने बिना मिथिलाक विकास संभव नञिं हेबाक गप्प कहलाह।
 एहिं अवसर पर प्रसिद्ध समाजसेवी परमानंद झा बाजलाह की मैथिलीके संविधानक आठम अनुसूचीमें स्थान तऽ भेटल, मुदा राजकाजमें एकरा लागू नञिं कएल गेल। जेकी दुःखद अछि। अलग राज्य बनलाक बाद एतए विकासमें तेजी आओत। जेकरा सँ एहिंठामक लोगक जीनगीक स्तर उपर उठ सकत।
 ओ जनओलाह की मिथिला मैथिली लेल आंदोलन कऽ रहल सभटा संगठनके एकटा मंच सँ अलग मिथिला राज्यक गठन लेल आगू आबए पड़तनि, तखने लख्य हासिल कएल जा सकत।
 Powered by Blogger. 